open-index/open-wikipedia-markdown huggingface dataset:
אפטר שייב

**אפטר שייב** (באנגלית: **AfterShave**; אפטֶר = לאחר, שֵייב = גילוח) הוא תחליב, ג'ל או נוזל המשמש בעיקר גברים לאחר שסיימו להתגלח בפניהם. אפטר שייב עשוי להכיל חומר מחטא כגון אלכוהול שתכליתו למנוע זיהומים, חומר מבשם, וכן קרם לחות לריכוך העור.

אפטרשייבים מחברות שונות משתמשים בניחוח או שמן אתרי כדי לשפר את ריחם ולבדל את עצמם מהמתחרים.

חומרי חיטוי גם משמשים לעיתים קרובות בהכנה של אפטר שייב, ותווית ה-pH של חומרי חיטוי אלה עשויה להיות משמעותית, מפני שחלקם עלולים לגרום לנזק כשמדובר ביובש עורי מתקלף חמור. מותגים רבים אינם חושפים את רמת החומציות של חומרי חיטוי במרכיבים שלהם, והם גם אינם נדרשים על פי חוק לעשות כן.

אפטרשייבים על בסיס אלכוהולי יכולים לגרום לעקצוץ בעור לאחר הגילוח. לרוב עקצוץ זה עובר לאחר כמה שניות. קיימים גם אפטרשייבים ללא אלכוהול.

בתי אופנה ומעצבים רבים נוהגים להשאיל את שמותיהם למותגים של אפטר שייב, וכך אפטר שייב לעיתים מכונה בטעות "או דה קולון".

## קישורים חיצוניים

## הערות שוליים

קטגוריה:פרפומריה
קטגוריה:כלים ומכשירים (היגיינה)
קטגוריה:גברים
קטגוריה:גילוח
אלעזר בן חרסום

רבי **אלעזר בן חרסום** היה כהן גדול בתקופת בית המקדש השני. נודע בהתמדתו בלימוד תורה ובעושרו הרב.

## כהן גדול
רבי אלעזר בן חרסום שימש אחת-עשרה שנה ככהן גדול בבית המקדש השני.

לפי הרמב"ם, בהקדמתו לפירוש המשנה, היה רבי אלעזר בן חרסום בן דורו של אנטיגנוס איש סוכו, תלמידו של שמעון הצדיק. מאמרי חז"ל העוסקים בדמותו של ר' אלעזר בן חרסום מקשרים אותו לדור שלפני חורבן הבית, בימי אגריפס השני. לדברי ב"צ לוריא כיהן אלעזר בן חרסום ככהן גדול מיום שקיבל אגריפס את הסמכות למנות כהנים גדולים בשנת 48 ועד למינויו של ישמעאל בן פיאבי בשנת 51.

חנוך קאהוט בערוך השלם גורס כי השם הוא חְרֵסוּס, וכי מדובר בכינוי הנובע מעושרו של אביו שניתן לו על שם קרויסוס (Crösus) מלך לידיה. לדעת קאהוט אלעזר בן חרסוס זהה עם אלעזר בן חנן או חנינה המוזכר בקדמוניות היהודים (י"ח ב', ב'). ב"צ לוריא מפקפק בפירוש זה, עקב המרחק הגאוגרפי והריחוק התרבותי והלשוני.

## עושרו
התלמוד מתאר את עושרו הרב של ר' אלעזר:

וכן הוא מוזכר בעניין אדם שמקַדֵּש את אשתו על תנאי שהוא עשיר:

בתלמוד הירושלמי מוזכר שעושרו אבד:

סיפור זה מובא בין סיפורי החורבן הקשורים למרד הגדול, ומכאן שיטת התיארוך המאוחרת.

## שקידתו בלימוד התורה
עושרו הרב לא מנע ממנו להתמיד במצוות לימוד תורה, ובתלמוד מסופר עליו, במסגרת סיפור עני ועשיר ורשע באין לדין:

על כך אומרת הברייתא (שם): . כלומר, אדם שבא לפני בית דין של מעלה לאחר מותו, וטוען שמפני רוב רכושו לא עסק בתורה - אומרים לו: גם ר' אלעזר בן חרסום היה עשיר, ובכל זאת עסק בתורה, על כן אין טענתך מתקבלת. וכלשון הברייתא: "אם אומר עשיר הייתי וטרוד הייתי בנכסי - אומרים לו: כלום עשיר היית יותר מרבי אלעזר [בן חרסום]?".

## האם היה אחד מעשרת הרוגי מלכות

במדרש איכה רבה פרק ב' מוזכר שיש אומרים ש"רבי אלעזר חרסנה" היה אחד מעשרת הרוגי מלכות, וככל הנראה כוונת המדרש היא ל**רבי אלעזר בן חרסום**.

## קישורים חיצוניים
*
*

## הערות שוליים

קטגוריה:כהנים גדולים
קטגוריה:כהנים בתקופת בית שני
קטגוריה:תנאים
קטגוריה:אישים בחז"ל המוזכרים במקורות חיצוניים
א-נהאר

**אַ-נַּהַאר** (בערבית: **النهار** – "היום") הוא עיתון יומי מוביל בלבנון היוצא לאור בשפה הערבית.

העיתון הודפס לראשונה בשנת 1933 על ידי מייסדו, ג'ובראן תווייני, וארבעה אנשי צוות נוספים, במימון תרומות דלות מחברים. מן העיתון הראשון נדפסו 500 עותקים. בנו של ג'ובראן, ע'סאן תווייני, ונכדו, ג'בראן ע'סאן תווייני (שם זהה לסבו), הם ממשיכי דרכו בעריכת העיתון והפצתו.

"א-נהאר" מזוהה עם קו פוליטי ליברלי ועם תפיסה עיקשת נגד הפטרונות הסורית בלבנון. העיתון מוחרם בסוריה, בעוד העיתונים הלבנוניים האחרים נגישים לחלוטין.

תווייני הנכד נבחר לפרלמנט הלבנוני ב-2005 ונרצח ב-12 בדצמבר באותה שנה בפיצוץ מכונית תופת ליד ביירות. תווייני, מבקר חריף של סוריה ושליטתה בעניינים הלבנוניים, שב באותו זמן מפריז, שם נהג להתגורר מחשש להתנקשות בחייו.

כותבים בולטים ב"א-נהאר" הם הסופר אליאס ח'ורי וסמיר קציר (עד להירצחו ב-2 ביוני 2005).

## קישורים חיצוניים

* 

* אתר א-נהאר 

נהאר
קטגוריה:לבנון: עיתונים
אגם ז'נבה

**אגם ז'נבה** או **אגם למאן** (בצרפתית: **Lac de Genève** או **Lac Léman**) הוא אגם המים המתוקים השני בגודלו במרכז אירופה, אחרי אגם בלטון בהונגריה. 60% משטחו נמצאים בשווייץ (בעיקר בשטח קנטון ווֹ אך גם בשטח הקנטונים ואלה וז'נבה) ו-40% נמצאים בתחומי צרפת.

צורת האגם היא סהר באורך 73 קילומטרים. רוחבו המרבי הוא 14 קילומטרים ועומקו המרבי 310 מטר. הוא מכסה שטח של כ-582 קילומטר רבוע. מקורו העיקרי ומוצאו הוא נהר הרון המנקז אליו את משקעי הרי האלפים ומתנקז ממנו לצרפת.

מלבד נהר זה מתנקזים אל האגם גם מים מהרי היורה ומהרמה השווייצרית בעיקר בשלושה נהרות נוספים. חופי אגם ז'נבה מיושבים באוכלוסייה דוברת צרפתית ורצופים באתרי תיירות ובערים ועיירות שחלקן בעלות חשיבות בינלאומית בתחומים שונים כמו ז'נבה, לוזאן ומונטרה. ניתן לעבור בין הערים באונייה בבעלות "החברה הכללית לשיט באגם ז'נבה" שנוסדה בשנת 1873.

## ראו גם
* לבו

## קישורים חיצוניים

* אתר הוועדה הבינלאומית להגנת ימנת ז'נבה
* אתר התיירות של האזור (שווייץ)
* 
* 

*
ז'נבה, אגם
קטגוריה:וו (קנטון): גאוגרפיה
קטגוריה:ואלה: גאוגרפיה
קטגוריה:ז'נבה (קנטון): גאוגרפיה
ז'נבה, אגם
קטגוריה:אתרי רמסר
ז'נבה
קטגוריה:גבול צרפת–שווייץ
יומני הנסיכה 2: אירוסין מלכותיים

**יומני הנסיכה 2: אירוסין מלכותיים** (באנגלית: **The Princess Diaries 2: Royal Engagement**) הוא סרט המשך ללהיט שובר הקופות "יומני הנסיכה" מבית היוצר של דיסני. הסרט בוים על ידי גארי מרשל ונכתב על ידי שונדה ריימס. בסרט מככבות: ג'ולי אנדרוז ואן האת'וויי. הסרט יצא בארצות הברית ב-11 באוגוסט 2004.

## תקציר העלילה
הסרט ממשיך את עלילת הסרט הקודם. לאחר סיום לימודיה בקולג', מיה (אן האת'וויי) עוברת להתגורר עם סבתה בארמון בממלכה הבדיונית ג'נוביה. מיה חוגגת את יום הולדתה ה-21, וצפויה לרשת את המלוכה בעוד כמה חודשים, אך עליה להינשא קודם. מיה מתארסת לאנדרו ג'קובי, דוכס מאנגליה, והם צפויים להתחתן בקרוב.

העלילה מסתבכת כשרוזן מרושע, בשם הרוזן מרבי, מנסה להמליך את אחיינו, לורד דברו, במקום מיה. מיה ולורד דברו נפגשים בנשף יום הולדתה ה-21, ורוקדים. לורד דברו אינו מציג בפניה את זהותו האמיתית. במהלך הסרט השניים מתאהבים, אך מיה לא רוצה להנשא לו כדי להיות מלכה. היא פונה לממשלה ומבקשת לשנות את החוק על מנת לאפשר לה להפוך להיות מלכה ללא נישואין. הממשלה מאשרת לה את הבקשה.

## צוות שחקנים
* אן האת'וויי – מיה
* ג'ולי אנדרוז – המלכה קלאריס
* הקטור אליזונדו – ג'ו
* הת'ר מטרזו – לילי מוסקוביץ
* ג'ון ריס-דייוויס – לורד מברי
* כריס פיין – ניקולס
* קאלום בלו – אנדרו ג'קובי
* קתלין מארשל – שרלוט קאטאווי
* קים תומסון – אלזי קנוורת'י

## סרט המשך
באוקטובר 2024, פורסם כי אן האת'וויי תשוב לגלם את דמותה בסרט "יומני הנסיכה 3". הבמאית של הסרט השלישי תהיה אדל לים, אשר כתבה את הסרט "ריה והדרקון האחרון" וביימה את הקומדיה "נסיעה שמחה". האת'וויי אישרה את חזרתה לסרט באמצעות פוסט באינסטגרם. דברה מרטין צ'ייס תהיה המפיקה של "יומני הנסיכה 3". מפיקות נוספות יהיו נאיה קוקוקוב ומליסה סטאק, כאשר פלורה גריסון כותבת את התסריט. שחקנים מהקאסט המקורי של הסדרה טרם אושרו לסרט השלישי. ג'ולי אנדרוז התבטאה שהיא לא בטוחה כיצד היא תתאים לסרט השלישי.

## קישורים חיצוניים

* 

## הערות שוליים

קטגוריה:סרטי 2004
קטגוריה:סרטי קומדיה
קטגוריה:דיסני: סרטים
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטי קומדיה רומנטית
קטגוריה:סרטי המשך אמריקאיים
קטגוריה:סרטי גארי מרשל
קטגוריה:סרטי וולט דיסני
עלות שולית

שמאל|ממוזער|250px|עקומת עלות שולית טיפוסית
בכלכלה, **עלות שולית** (באנגלית: **Marginal Cost**; בראשי תיבות: MC) היא העלות הנוספת בייצור יחידת מוצר נוספת. היא נקראת עלות שולית משום שהיא מודדת את עלות הייצור בשוליים בלבד – ייצור יחידת מוצר אחת נוספת – בהתעלם מהעלויות שייצור כל היחידות הקודמות היה כרוך בהן. למושג עלות שולית חשיבות רבה במיקרו-כלכלה, היות שעל-פי התאוריה הכלכלית, נובעת ממנה באופן ישיר התנהגותו של היצרן ופונקציית ההיצע שלו בכלכלת שוק.

## מתפוקה שולית פוחתת לעלות שולית עולה
התאוריה המיקרו-כלכלית גורסת שלמעט בשלבי הייצור ההתחלתיים, העלות השולית עולה בדרך כלל, ככל שגדלה הכמות המיוצרת. כלומר שעלות ייצור כל יחידה נוספת, גדולה מעלות הייצור של היחידה שקדמה לה. דבר זה הוא פועל יוצא של חוק תפוקה שולית פוחתת, האומר שאמנם התפוקה תגדל ככל שתוגדל כמות גורם ייצור המעורב בייצורה, אך ביעילות הולכת ופוחתת – תוספת כל יחידת גורם ייצור תגדיל את התפוקה במידה פחותה מזו שתרמה יחידת גורם הייצור שקדמה לה. מכאן נובע שייצור כל יחידת מוצר נוספת כרוך בהקצאת יותר יחידות גורם ייצור למען ייצורה מאשר ייצור יחידת המוצר שקדמה לה, ולכן גם בעלות גבוהה יותר.

מבחינה מתמטית, פונקציית העלות השולית (MC) היא הנגזרת של פונקציית העלות הכוללת (TC) ביחס לכמות התוצר (Q), דהיינו שהיא מבטאת את שיפועה של פונקציית העלות הכוללת:
:MC=\frac{dTC}{dQ}

## עלות שולית והיצע

בשוק בו מתקיימת הנחת תחרות משוכללת, היצרן הבודד ניצב בפני מחיר שוק נתון מבחינתו, שהוא לבדו, כאחד מיצרנים רבים המתחרים בשוק, קטן מכדי להשפיע עליו. היות שיש לו אינטרס כלכלי לייצר יחידת מוצר נוספת כל עוד התמורה שיקבל עבורה (מחיר השוק של המוצר) גדולה מעלות ייצורה, הרי שהתאוריה אומרת כי הוא ייצר עד לכמות הייצור שבה העלות השולית של הייצור (היינו, עלות ייצורה של היחידה האחרונה) שווה למחיר המוצר (MC = P). המשך ייצור מעבר לנקודה בה העלות השולית שווה למחיר, משמעותו שהעלות לייצר יחידת מוצר נוספת גדולה מהתמורה שתתקבל עבורה, ועל-כן ייצורה אינו כדאי ויפחית את סך הרווח של היצרן.

מכאן נובע שפונקציית ההיצע של היצרן (כמות מיוצרת ומוצעת כפונקציה של מחיר) היא פונקציה עולה הנובעת ישירות מן העלות השולית העולה, כלומר ככל שיעלה מחיר המוצר - ישאף היצרן לייצר יותר יחידות ממנו. פונקציית ההיצע של היצרן הבודד תהייה זהה לפונקציית העלות השולית שלו (בהנחה שאין ליצרן הוצאות כבולות), שכן היא מתאימה לכל מחיר אפשרי שעשוי לשרור בשוק את כמות יחידות המוצר שעד אליה ישאף היצרן לייצר.

## עלות שולית ועלות ממוצעת
מצִדו של היצרן, ההבחנה בין עלות שולית לבין עלות ממוצעת היא חשובה. גם עלות ממוצעת מודדת עלות ייצור במונחי יחידה בודדת, באמצעות חלוקת סך עלויות הייצור במספר היחידות המיוצרות. יש שני הבדלים בולטים בין עלות שולית לעלות ממוצעות:
# העלות הממוצעת לוקחת בחשבון כחלק מן העלויות את העלויות הקבועות של הייצור, היינו עלויות הקמה, היערכות, מנגנון שוטף וכדומה, שמתקיימות ללא כל תלות בכמות היחידות המיוצרות ואינן מושפעות ממנה.
# העלות הממוצעת מתעלמת מהשוני שבין עלות ייצור יחידות שונות במהלך תהליך הייצור, ובמיוחד מהעובדה שהעלות המשתנה פר יחידה עולה ככל שגובר הייצור, בכך שהיא מתייחסת לממוצע כולל לרוחב הכמות המיוצרת כולה.

על כן, העלות הממוצעת לבדה אינה יכולה לשמש קריטריון מוצלח לקבלת החלטות טווח קצר של היצרן בנוגע להגדלה או להקטנה של כמויות הייצור בדרך של השוואה מול מחיר השוק. כאשר עקומת התמורה היא ליניארית לגמרי, העלות הממוצעת שווה לעלות השולית.

קטגוריה:ערכים שבהם תבנית בריטניקה אינה מתאימה
קטגוריה:מיקרו-כלכלה
שולית
אליאס ח'ורי (עורך דין)

**אליאס דאוד ח'ורי** (בערבית: **الياس داؤد خوري**; נולד ב-1951) הוא עורך דין ערבי-ישראלי שעובד וחי בירושלים. מומחה לדיני מקרקעין שייצג לקוחות בכל הערכאות המשפטיות, כולל פעמים רבות בבית המשפט העליון, ובוועדות לתכנון ובנייה שונות. על לקוחותיו נמנו גם פוליטיקאים פלסטינים. בנו ואביו נפלו קורבנות לטרור שכוון לפגוע ביהודים.

## ביוגרפיה
אליאס ח'ורי נולד בגליל למשפחה שמקורה בכפר מעלול שנחרב במלחמת העצמאות. למד משפטים באוניברסיטה העברית בירושלים וחי בשכונות שועפאט ובית חנינא שבעיר. הוא נודע כמומחה מקרקעין ועורך דין חשוב ומרכזי בירושלים. בפעילותו הציבורית הביע דאגה מפני התוצאות של מיעוט ההשתתפות בפוליטיקה המקומית של ירושלמים ערבים, תוך הבעת הבנה לרציונל של אי-ההשתתפות.

אביו ובנו של ח'ורי נהרגו בפיגועי טרור. אביו של ח'ורי, דאוד ח'ורי, נהרג ב-1975 בפיגוע בו מקרר-תופת התפוצץ בכיכר ציון בירושלים. בנו ג'ורג' ח'ורי נרצח ב-19 במרץ 2004 כאשר יצא לריצה ברחובות מזרח ירושלים. "גדודי חללי אל-אקצא", הזרוע הצבאית של תנועת ה"פת"ח" לקחו אחריות. לאחר שהתברר כי הקורבן הוא ערבי-ישראלי הם התנצלו והציעו להכריז עליו כ"שאהיד למען העניין הפלסטיני". ח'ורי סירב להצעה.

לזכר בנו, יזם ח'ורי תרגום לערבית של הספר סיפור על אהבה וחושך מאת עמוס עוז.

## קישורים חיצוניים
* 

קטגוריה:עורכי דין ערבים ישראלים
קטגוריה:ערבים נוצרים ישראלים
קטגוריה:בוגרי האוניברסיטה העברית בירושלים: משפטים
קטגוריה:שועפאט
קטגוריה:בית חנינא: אישים
קטגוריה:ישראלים שנולדו ב-1951
רע כשלעצמו

**רע כשלעצמו** הוא תרגום לעברית של הביטוי המשפטי הלטיני: ***Malum in se*** (ברבים: **mala in se**), הדן בסוג העבירות הפליליות שנחשבות ל"רוע" ואסורות מטעמי מוסר, גם אם לא היה חוק האוסר עליהן מפורשות. ברור כי בפועל, ברוב שיטות המשפט קיימים חוקים האוסרים על מעשים אלה.
בין מעשים אלה נמנים רצח, אינוס, גנבה. בע"פ 3520/91, **הלנה תורג'מן נגד מדינת ישראל** (פ"ד מז(1) 441) מציין השופט מישאל חשין כי עבירות מסוג רע כשלעצמו הן: "העבירות שבהן מתגלה כיעורו של אדם, עבירות הנבנות על מעשיו הבזויים של העבריין".

מונח זה מבדיל בין עבירות אלה לעבירות שהן רע כי נאסר - עבירות האסורות על פי חוק מטעמים שונים, מבלי שיש פגם מוסרי במעשים הנעשים במסגרתם.

בק"פ (ירושלים) 105/02, **אלון ניר נ' מסע אחר בע"מ ו-2 אח**' נאמר:
:"כידוע, את העבירות הפליליות ניתן לסווג באופנים שונים (לסיוגים האפשריים ראו: ש"ז פלר, יסודות בדיני עונשין, כרך ג', ירושלים, תשנ"ב-1992, עמ' 1) . אחד הסיווגים המקובלים, הרלוונטי לענייננו, הוא הסיווג לעבירות הפליליות ה'קלאסיות', שהן בעלות אופי פלילי מובהק - עבירות מטבע ברייתן - Mala in se מחד, ומאידך לעבירות 'מודרניות' שאין בהן, בדרך כלל, פגיעה במוסר, והן אסורות אך בשל קביעתן כאיסור בחוק - Mala prohibita - לעבירות מהסוג השני נקרא להלן 'עבירות מנהליות' או 'עבירות אזרחיות', כדי להבחין ביניהן לבין העבירות הפליליות במהותן."

וכן בע"פ 389/91, **מדינת ישראל נ' ויסמרק ישראל, ז"ל ואח**', פ"ד מט(5), 705 נקבע על ידי השופט גבריאל בך:
:"מקובל לאמר שעבירות שהן MALA IN SE, כגון רצח, אונס, גנבה, וכדומה, מושרשות בתודעת הציבור, ולכן לא תישמע טענה של אי ידיעתן. אולם, גם לגבי עבירות שהן MALA PROHIBITA, ניתן לאמר שכל מי שנוגע ועוסק בתחום אשר ביחס אליו נקבעו עבירות אלו, יש לצפות ממנו שהוא מודע לכך שהתחום מוסדר על ידי כללים כלשהם, ודבר זה מטיל עליו את החובה לברר את תוכנם. כך למשל, חריגה ממהירות הנהיגה המותרת אינה בבחינת MALA IN SE כשלעצמה, אולם יש לצפות שהנוהגים בכביש מודעים לכך שקיימים כללים מסוימים המסדירים את הנהיגה, לרבות הגבלת מהירות הנסיעה המותרת, דבר המטיל עליהם את החובה לברר ולהשיג מידע זה. יפים לעניין זה דבריו של פרופ' פלר, בספרו "יסודות בדיני עונשין", א', עמ' 53–54:
:: "אשר לסוג העבירות בשל האיסור, MALA PROHIBITA, אלה הן עבירות טכניות, המתבטאות בהפרת סדרי התנהגות הנועדים להבטיח את שלום הציבור בתחומים מוגדרים שונים... ייתכן, שלא תמיד יהיה הציבור כולו מודע, בפירוט, לכל ההסדרים הללו ולהפרותיהם, שהוגדרו כעבירות פליליות, אך לית מאן דפליג כי כאשר אדם מתקרב לכל תחום מן התחומים האמורים, הוא נותן את דעתו לכך, שחייבים להיות סדרים מיוחדים באותו תחום, והוא אף מוזהר על ידי הכללים השוררים בדרך כלל באותו תחום בצורה הממשית ביותר".

## ראו גם
* רע כי נאסר

קטגוריה:דיני עונשין
קטגוריה:פילוסופיה של המשפט
קטגוריה:מונחים משפטיים
עמי שפרן

**עמי (עמיקם) שפרן** (נולד ב־9 בספטמבר 1954) הוא אלוף במילואים בצה"ל, בתפקידו האחרון כיהן כראש אגף התקשוב.

## ביוגרפיה
עמיקם הוא בנו של הרב מנחם שפרן ונכדו של הרב בצלאל זאב שפרן. אחיו הוא הרב יגאל שפרן.

בעל תואר ראשון בהנדסת חשמל מאוניברסיטת בן-גוריון ובעל תואר שני במנהל עסקים מאוניברסיטת תל אביב.

### שירות צבאי
עמי שפרן התגייס לצה"ל ב-1972 לחטיבת גולני ובהמשך הגיע לחיל הקשר והאלקטרוניקה. שפרן לחם במלחמת יום הכיפורים וב-1976 שימש כפרויקטור במערך הטכנולוגי באגף המודיעין. ב-1987 מונה לראש ענף תקשורת ומחשוב במחלקת מחקר ופיתוח באגף המודיעין, וב-1991 מונה לראש המחלקה. ב-1995 שימש כפרויקטור במינהל למחקר, פיתוח אמל"ח ותשתית טכנולוגית (מפא"ת). ב-1996 מונה לנציג מחקר ופיתוח בנציגות משרד הביטחון בוושינגטון. ב-1998 מונה לעוזר הרמטכ"ל. ב-2002 מונה לראש היחידה למחקר ופיתוח (מו"פ) במפא"ת, ומספר חודשים לאחר מכן, מונה לראש מטה משרד הביטחון.

בנובמבר 2006 החליף שפרן את אלוף אודי שני בתפקיד ראש אגף התקשוב,. מילא תפקיד זה עד אוקטובר 2011.

### לאחר פרישתו מצה"ל
החל מנובמבר 2013 עומד שפרן בראש המרכז לחדשנות בסייבר באוניברסיטת אריאל בשומרון.

במאי 2014 מונה לחבר הוועדה לבחינת תקציב הביטחון ("ועדת לוקר"), שהגישה המלצותיה ביולי 2015.

מאז 2017 מכהן כדירקטור חיצוני וכחבר ועדת הביקורת בפז חברת הנפט. מכהן כדירקטור בשורה של חברות נוספות, בהן אימאג'סאט אינטרנשיונל, קומיוניטייק טכנולוגיות בע"מ, אויגילו בע"מ, אל סייט בע"מ ו-אורורה סטאר בע"מ.

שפרן נמנה עם המייסדים של שותפות מחקר ופיתוח נייטיב אלפא שהוקמה לשם השקעה בחברות הזנק בתחום הסייבר..

## חיים אישיים
נשוי ואב ל־5 ילדים, מתגורר ברעננה.

## קישורים חיצוניים

* .
* .

## הערות שוליים

קטגוריה:חיילי מפא"ת
קטגוריה:אלופי צה"ל
קטגוריה:ראשי אגף התקשוב
עמי
קטגוריה:סגל אוניברסיטת אריאל בשומרון
קטגוריה:עוזרי הרמטכ"ל
קטגוריה:בוגרי אוניברסיטת בן-גוריון בנגב
קטגוריה:חיילי צה"ל במלחמת יום הכיפורים
קטגוריה:רעננה: אישים
קטגוריה:ישראלים שנולדו ב-1954
סמל אל סלוודור

**[[סמל]] [[אל סלוודור]]** משמש את המדינה כסמל רשמי בצורתו הנוכחית מאז ה-15 בספטמבר 1912. 

במרכז הסמל נמצא משולש בו רואים חמישה הרי געש עולים מתוך הים. חמשת הרי געש אלה מסמלים את חמש מדינות איחוד הפרובינציות של מרכז אמריקה. מעל הרי הגעש מצוי כובע אדום וסביבו שמש זורחת והתאריך - 15 בספטמבר 1821 - יום העצמאות של אל סלוודור.

בראש המשולש מופיעה קשת בענן. סביב המשולש חמישה דגלי המדינה ומתחתיו קלף שעליו כתוב המוטו של המדינה: **Dios, Unión, Libertad** (בספרדית: "אלוהים, איחוד, חופש").

סביב המשולש זר עלי דפנה הקשורים יחד תחת דגל המדינה. הזר מורכב מ-14 חלקים המסמלים את 14 מחוזות המדינה. סביב הסמל כתוב באותיות מוזהבות בספרדית: **REPÚBLICA DE EL SALVADOR EN LA AMÉRICA CENTRAL** (רפובליקת אל סלוודור שבמרכז אמריקה).

## קישורים חיצוניים

קטגוריה:אל סלוודור: סמלים לאומיים
אל סלוודור

אל סלוודור
קטגוריה:קשת בענן
סמל בוטסואנה

**סמל [[בוטסואנה]]** אומץ רשמית ב-25 בינואר 1966.
הסמל מורכב ממגן בעל צורה מזרח אפריקאית מסורתית, ולו שני תומכים - שתיהן זברות המייצגות את חשיבות חיות הבר ושימורן. הזברה הימנית מחזיקה בידה דורה - יבול משמעותי במדינה, והזברה השמאלית מחזיקה חט שנהב - המסמל את העובדה שבעבר התבססה כלכלת המדינה על סחר בחומר זה.

בראש מגן האבירים שלושה גלגלי שיניים המייצגים את התעשייה. במרכז המגן שלושה גלים המסמלים מים - ואת מוטו המדינה: "פולה" שמשמעו "גשם", הכתוב בתחתית הסמל על קלף כחול. בתחתית המגן שור המסמל את חשיבות גידול הבקר לכלכלת בוטסואנה.

## קישורים חיצוניים

קטגוריה:בוטסואנה: סמלים לאומיים
בוטסואנה
בוטסואנה
קטגוריה:זברות בתרבות
קטגוריה:שור בתרבות
גוריצה

**גוריצה** (בסלובנית: **ND Gorica**) הוא מועדון כדורגל סלובני מהעיר נובה גוריצה שבסלובניה. הקבוצה זכתה באליפות ליגת העל הסלובנית בעונות 1996, 2004, 2005 ו-2006, וכן זכתה בגביע הסלובני בעונות 2001, 2002 ו-2014 והייתה סגנית מחזיקת הגביע בעונת 2005. הישג השיא של הקבוצה באירופה היה הגעה לשלב המוקדמות השלישי של ליגת האלופות, בו הודחה על ידי מונקו.

## תארים
***[[ליגת העל הסלובנית|אליפות סלובניה]]: (4)**
:: 1996, 2004, 2005, 2006
***[[הגביע הסלובני]]: (3)**
:: 2000/01, 2001/02, 2013/14

## קישורים חיצוניים
* 

* פרופיל הקבוצה באתר Soccerway

קטגוריה:קבוצות כדורגל סלובניות
קטגוריה:קבוצות כדורגל שהוקמו ב-1947
סמל בוליביה

**סמל [[בוליביה]]** כולל שלט אצולה שסביבו דגלי בוליביה, רובים מסוג מוסקט, ענפי זית וקונדור האנדים.

סביב מגן האבירים העגול ישנה רצועה שבחלקה התחתון עשרה כוכבים, ובחלקה העליון שם המדינה.

בתוך המגן מתואר נוף טיפוסי של הארץ - ברקע הר הסרו ריקו (השוכן בקרבת העיר פוטוסי) שמעליו זורחת השמש, ובחזית למה העומדת במישור ליד עץ ואלומת שיבולים. המישור וההרים מייצגים את פני הארץ של בוליביה, הלמה היא הסמל הלאומי של המדינה, והעץ והשיבולים מסמלים את המשאבים הכלכליים של המדינה.

משני צידי מגן האבירים שלושה דגלי בוליביה מכל צד, וכן שני זוגות רובי מוסקט המסמלים את מאבקה של בוליביה לעצמאות. ענפי הזית מסמלים שאיפה לשלום, והקונדור מסמל הן חירות והן את הנכונות להגן על המדינה.

לעיתים מוחלפים רובי המוסקט בשני תותחים מכל צד.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בוליביה: סמלים לאומיים
בוליביה

בוליביה
קטגוריה:גמליים בתרבות
קטגוריה:קונדוראים בתרבות
סמל בחריין

**סמל [[בחריין]]** עוצב בשנות ה-30 של המאה ה-20 על ידי צ'ארלס בלגרייב, יועץ בריטי של מלך בחריין.

הסמל דומה בעיצובו לדגל בחריין. סביב המגן מצוי זר עלי דפנה.

בעוד שבסמל הנוכחי ישנם חמישה "עמקים" לבנים, בסמל המקורי, כפי שניתן ללמוד בתמונות משנות ה-30, היו ארבעה עמקים, ככל הנראה בשל טעות של היועץ.
עמקים אלה מייצגים את חמשת עיקרי האסלאם.

## קישורים חיצוניים

קטגוריה:בחריין: סמלים לאומיים
בחריין
בחריין
בחריין
ז'אן רנו

**חואן מורנו הררה-חימנז** (**Juan Moreno y Herrera–Jiménez**; נולד ב-30 ביולי 1948), המוכר בשם הבמה **ז'אן רנו** (בצרפתית: **Jean Reno**), הוא שחקן צרפתי.

## ביוגרפיה
[שמאל|ממוזער|250px|רנו ב[פסטיבל קאן, 2002]]
נולד בקזבלנקה שבמרוקו הצרפתית, להורים אנדלוסים (ספרדים) נוצרים-קתולים. היגר לצרפת כשהיה בן 17, כדי ללמוד משחק. לאחר מכן, שירת בצבא צרפת, דבר שהיה חובה אחרי שמשפחתו קיבלה את אזרחותה הצרפתית.

## קריירה
הקריירה של רנו החלה ב-1983, כאשר לוהק לסרטו הראשון של לוק בסון, "הקרב האחרון", סרט מדע בדיוני בשחור לבן ללא אף מילה מדוברת. רנו הפך לשחקן קבוע של בסון ושיחק גם ב"הכחול הגדול" (1988), "ניקיטה" (1990) ו"לאון" (1994), שבו כיכב לצדה של נטלי פורטמן בת ה-13. רנו מוכר בעיקר כשחקן בסרטי פעולה או כדמות קשוחה, בעיקר עקב מבנה גופו גדול הממדים (מתנשא לגובה של 191 סנטימטרים).

בשנת 1995 שיחק בסרטם המשותף של וים ונדרס ומיכלאנג'לו אנטוניוני "מעבר לעננים", לצד אנסמבל שחקנים כמו אירן ז'קוב, ג'ון מלקוביץ', סופי מרסו ומרצ'לו מסטרויאני.

פרט לקולנוע, רנו הוא גם שחקן תיאטרון מצליח בארצות הברית, ושיחק במחזמר המצליח "קאטס".

בשנת 2004 רנו הופיע במשחק הווידאו "Onimusha 3: Demon Siege" מבית Capcom, בתור אחת משתי הדמויות הראשיות.

ב-2006 שיחק ב"צופן דה וינצ'י", העיבוד הקולנועי לספר באותו השם של דן בראון, לצד טום הנקס, אודרי טוטו, איאן מקלן, אלפרד מולינה ופול בטאני.

בשנת 2016 שיחק בסרטו של שון פן "הפנים האחרונות", לצדם של חאווייר ברדם, שרליז ת'רון, וג'ארד האריס.

בשנת 2022 הצטרף לעונתה השלישית של סדרת המסתורין המקסיקנית "מי הרג את שרה?" שם גילם את ריינלדו גומז לצדם של מנולו קרדונה, אאוחניו סייר ופולו מורין.

## חיים אישיים
רנו נישא 3 פעמים, יש לו 2 ילדים מכל אישה, סה"כ 6 ילדים.

הוא דובר: ספרדית, צרפתית, ערבית, אנגלית ואיטלקית.

## פילמוגרפיה נבחרת
* הכחול הגדול (1988)
* ניקיטה (1990)
* אורחים מטורפים (1993)
* לאון (1994)
*מעבר לעננים (1995)
* משימה בלתי אפשרית (1996)
* אורחים מטורפים 2 (1998)
* גודזילה (1998)
* רונין (1998)
* נהרות הארגמן (2000)
* אורחים מטורפים באמריקה (2001)
* וואסאבי (2001)
* סתום ת'פה (2003)
* נהרות הארגמן 2: מלאכי האפוקליפסה (2004)
* אמפרית הזאבים (2005)
* צופן דה וינצ'י (2006)
* הפנתר הוורוד (2006)
* חיים בזרם - דיבוב (2006)
* 22 קליעים
* משוריין (2009)
* הפנתר הוורוד 2 (2009)
* נקודת איסוף (2010)
* מרגרט (2011)
* פנטומס (2012)
* אלכס קרוס (2012)
* השף (2012)
* יום וליל (2013)
* הקטור והחיפוש אחר האושר (2014)
* החופשה שלי בפרובנס (2014)
* הפנים האחרונות (2016)
* אורחים מטורפים 3 (2016)
* גרוטאה בסהרה (2019)
* דם קר (2019)
* הזהב של נורמן (2020)
* ברונקס (2020)
* מחכים לאניה (2020)
* התנגשות בלתי נמנעת (2020)
* המסע האחרון (2020)
* ליפט (2024)
* חברי הפינגווין (2024)
* *Tuner* (2025)
* *BirdsEye* (TBA)
* *Babygirl* (TBA)
* *The Man Who Saved Paris* (TBA)

### טלוויזיה
* ג'ו (2013)
* הארט מת לחיות (2020)
* מי הרג את שרה? (2022)

## קישורים חיצוניים

* 
* 
* 

## הערות שוליים

קטגוריה:שחקני קולנוע וטלוויזיה צרפתים
קטגוריה:צרפתים ממוצא ספרדי
קטגוריה:מהגרים ממרוקו
קטגוריה:מהגרים לצרפת
קטגוריה:מעוטרי אות לגיון הכבוד
קטגוריה:צרפתים שנולדו ב-1948
ג'ון קנת גלבריית

**ג'ון קנת גלְבּרָיִית** (באנגלית: **John Kenneth Galbraith**; 15 באוקטובר 1908 – 29 באפריל 2006) היה כלכלן קנדי-אמריקאי מהאסכולה הפוסט-קיינסיאנית. גלבריית לימד באוניברסיטת הרווארד במשך שנים רבות. כתב עשרות ספרים בנושאי כלכלה וחברה, ואלפי מאמרים. נשא בכמה תפקידי כלכלן בשירות השלטון האמריקאי, ובמשרת שגריר ארצות הברית בהודו.
זוכה מדליית החירות (1945) ומדליית החירות הנשיאותית.

גלבריית היה כותב פורה וכתב 48 ספרים ולמעלה מ-1000 מאמרים בנושאים שונים. הוא היה אחד הכלכלנים הבודדים שזכה למספר עצום של קוראים. עבודתו המפורסמת ביותר הייתה אולי טרילוגיית הספרים שלו על כלכלה: קפיטליזם אמריקני  (1952), חברת השפע  (1958), ו-המדינה התעשייתית החדשה  (1967).

גלבריית היה גם מעורב בפוליטיקה והוא שירת בממשלים של רוזוולט, טרומן, וקנדי, בין יתר התפקידים הוא שירת כשגריר ארצות הברית בהודו בתקופתו של קנדי. לגלבריית הייתה השפעה על המפלגה הדמוקרטית והוא שירת כאחד מיועציו המרכזיים של הנשיא ג'ון קנדי וכתב את המתווה לתוכנית "החברה הגדולה" של הנשיא ג'ונסון, שלמדיניותו בווייטנאם הוא התנגד לאחר מכן. קיבל את מדליית החירות (1945) מהנשיא טרומן ב-1946 ואת מדליית החירות הנשיאותית מביל קלינטון ב-2000.

גלבריית כתב גם שלשה רומנים, אחד מהם - "Tenured Professor" בו לגלג על הפרופסורים בחוג לכלכלה בהרווארד, שם לימד במשך שנים רבות.

גלבריית ראה את הכלכלה כדיסציפלינה הקשורה לתרבות ולחברה ולא רק דיסציפלינה העוסקת במספרים.

גלבריית היה שותף לביקורת של תורסטן ובלן על תרבות הצריכה לפיה תעשיית הפרסום גורמת לאנשים לצרוך מוצרים שאין להם בהם כל צורך. בספרו האחרון "The Economics of Innocent Fraud" שאותו כתב בגיל 95, גלבריית המשיך לתקוף את הנחות היסוד של הכלכלנים, את היכולת של השוק הכלכלי לפעול באופן חופשי, את הנחות הכלכלה המוניטרית ואת התנהגותם של גופי השליטה של התאגידים הגדולים.

גלבריית היה מאמין גדול בכוחו של השלטון לשנות את חייהם של בני אדם לטובה, וקרא להקמתה של קואליציה של אלה שאכפת להם - "העשירים יישארו עשירים, אלה הנהנים מחיים נוחים ימשיכו ליהנות מהם, אולם בואו נפנה מקום בשולחן גם לעניים".

גלבריית האמין בממשלה עולמית אחת ועזר לקלאוס שוואב להקים את הפורום הכלכלי העולמי.

## ספריו
* **חברת השפע** 1958;הוצאת עם עובד, תל אביב, תרגם יוסף עוזיאל, 1972
* **המדינה התעשייתית החדשה** 1967; הוצאת עם עובד, 1967, 1975
* **כסף מאין הוא בא לאן הוא הולך** 1975; הוצאת זמורה ביתן, תל אביב, תרגם עמוס כרמל, 1983
* **עידן אי-הוודאות** 1977; הוצאת שוקן, תל אביב, תרגם שלמה גונן, 1978
* **מדריך כלכלי לכל אחד (כמעט)** 1978; הוצאת שוקן, תרגום: שלמה גונן, 1981
* **תרבות השאננות** 1992; הוצאת הקיבוץ המאוחד, תרגם עמנואל לוטם, 1996, 1997
* **החברה הטובה** 1996; הוצאת אסטרולוג

## קישורים חיצוניים

* 
* 
* 

קטגוריה:מנהיגים שעל שמם כוכב לכת מינורי
קטגוריה:מהגרים מקנדה לארצות הברית
קטגוריה:חברי המפלגה הדמוקרטית (ארצות הברית)
קטגוריה:כלכלנים אמריקאים
קטגוריה:בוגרי אוניברסיטת טורונטו
קטגוריה:בעלי תואר דוקטור מאוניברסיטת קליפורניה בברקלי
קטגוריה:מעוטרי מדליית החירות (1945)
קטגוריה:מעוטרי מדליית החירות הנשיאותית
קטגוריה:סגל אוניברסיטת הרווארד
קטגוריה:שגרירי ארצות הברית בהודו
קטגוריה:סגל אוניברסיטת פרינסטון
קטגוריה:נשיאי האגודה האמריקנית לכלכלה
קטגוריה:זוכי מלגת גוגנהיים
קטגוריה:חברי האקדמיה הרוסית למדעים
קטגוריה:מקבלי תואר דוקטור לשם כבוד מאוניברסיטת לוון
קטגוריה:אמריקאים שנולדו ב-1908
קטגוריה:אמריקאים שנפטרו ב-2006
איג'מאע

**איג'מאע** (בערבית: **إجماع**, תעתיק מדויק: **אג'מאע**) הוא מונח באסלאם המתייחס לקונצנזוס בקרב האומה, קהילת כל המוסלמים. במציאות התייחס האיג'מאע באופן מסורתי רק להסכמתם של כל חכמי הדת (עולמא), בעניינים מסוימים הנוגעים לחוק האסלאמי.

חדית' שלפיו טען מוחמד כי "קהילתי לעולם לא תסכים על דבר טעות", הוא המקור הנפוץ ביותר לתוקפו של האיג'מאע. האסלאם הסוני רואה באיג'מאע את המקור השלישי בחשיבותו לשריעה, לאחר ההתגלות האלוהית של הקוראן ודבר הנביא המופיע בסונה. ה (היקש) נחשב לרביעי בחשיבותו, והשיעים מחשיבים כמקור חמישי גם את כוחו של ההיגיון (עקל) .

דוגמאות לנהגים או אמונות שהשתרשו בעולם במוסלמי והפכו על ידי כך למקודשים הם מוסד הח'ליפות, פולחן הקדושים או האמונה שהנביא מוחמד אינו יכול לטעות (שני האחרונים התקבלו למרות היותם בניגוד לרוח הקוראן).

האיג'מאע תרם תרומה חשובה להתפתחות האסלאם בדורות האחרונים בשל האפשרות הטמונה בו לקבלת הכרעות בנושאים מודרניים שלא ניתן למצוא להם התייחסות במקורות. מאידך, תרם האיג'מאע גם להתאבנות האסלאם משום שכמעט בלתי אפשרי לבטל מבחינה הלכתית דבר שהתקבל על דעת הכלל.

כותבים מוסלמים שמרנים טענו כי השימוש באיג'מאע תואם את הדמוקרטיה, בעוד הוגים מוסלמים ליברלים ביקרו את הגישה המסורתית כי האיג'מאע הוא קונצנזוס בקרב שכבה מצומצמת של חכמי הדת, וטענו כי על הקונצנזוס לכלול את כל הקהילה, מאחר שהאסלאם אינו מכיר בהיררכיה דתית.

## ראו גם
* איח'תילאף

## קישורים חיצוניים
* 

קטגוריה:חוק אסלאמי
GMC

**GMC** (**ג'י אם סי**) הוא מותג של יצרנית כלי הרכב האמריקאית, ג'נרל מוטורס, המשווק על ידה בצפון אמריקה ובמזרח התיכון. **GMC** - **G**eneral **M**otors Truck **C**ompany

## דגמים
בין הדגמים בעבר ובהווה של GMC:
* **[[PD-4501 סינאקרוזר]]** - אוטובוס דו מפלסי אשר יוצר בין השנים 1954–1956. יוצרו 1,001 יחידות.
* **[[שברולט / GMC סדרה B| דגמי GMC סדרה B]]** - סדרות אוטובוסים, רובם אוטובוסים לבתי ספר אשר יוצרו בין השנים 1966–2003.
* **[[GMC אסטרו]]** - סדרת משאיות כבדות אשר יוצרו בין השנים 1987–1969
* **[[GMC מוטורהום]]** - מעונוע (קרוואן) אשר יוצר בין השנים 1978–1972
* **[[שברולט באיזון|דגם GMC ג'נרל]]** - משאיות כבדות אשר יוצרו בין השנים 1977–1988.
* **ספארי (Safari)** - רכב מסוג מיניוואן. היה נפוץ בישראל במקביל לדגם "אסטרו" של שברולט. יצורו הופסק בשנת 2005 והוחלף חלקית בשברולט אפלנדר.
* **יוקון (Yukon)** - רכב שטח. הגיע לישראל בדגם ארוך (5 דלתות) ודגם קצר (3 דלתות). נודע בממדיו הגדולים מאוד. מקביל לדגם ה"טאהו" של שברולט. בעל מנוע בנזין בנפח 5.7 ליטר.
* **סונומה (Sonoma)** - רכב מסוג פיק-אפ (טנדר). הגיע לארץ בעיקר בדגמי 4X2. בראשית תקופתו בישראל נחשב ליקר אך מחירו הנוכחי קרוב יותר לזה של כלי רכב דומים. יצורו הופסק בשנת 2004 והוחלף בשברולט קולורדו שמבוססת על איסוזו I760.
* **ג'ימי אס (S) (Jimmy)** - "אחיו הקטן" של היוקון וקטן ממנו גם בממדיו. מקביל ל"טרייל בלייזר" של שברולט.
* **ג'ימי סי/קיי (Jimmy c/k)** מקביל בממדיו ליוקון, ונחלק לגרסת 4X4 שמסומלת כ-"K" או 4X2 שמסומלת כ-"C". מוצע עם מנועי בנזין 5.0/5.7/7.4 ליטר, או מנוע דיזל בנפח 6.2 ליטר.
* **סיירה (Sierra)** - טנדר בגודל מלא ("פול סייז"). קיימת גם גרסה בעלת גלגלים אחוריים כפולים שמשקלה מעל 3.5 טונות והנהיגה בה דורשת בישראל רישיון נהיגה מדרגה C1 (המיועד למשאית קלה). מקביל לדגם סילבראדו של שברולט.
* **[[GMC סוואנה]] (Savana)** - רכב מסחרי גדול המשמש בין היתר לאמבולנסים (דגמי האמבולנסים מגיעים ללא חלונות בצד שמאל). מיובא לישראל עד היום. החליף את הדגם המיושן "ואנדורה" שאינו מיוצר מ-1996. בחלק משנות שיווקו בישראל היווה מקלט מס פופולרי לבעלי עסקים שכן משקלו הגדול מאפשר להכיר בכל הוצאותיו לצורכי מס, ומאידך אינו דורש רישיון נהיגה של משאית. שני חסרונותיו העיקריים הם צריכת סולר גבוהה, בשל מנועו הגדול בנפח 6.6 ליטרים, וגודלו הפיזי הרב, המקשה על התמרון בו בשטח עירוני.
* **אקדייה (Acadia) **רכב שטח בעל 8 מקומות ישיבה מפואר יותר קומפקטי מהיוקון עם עיצוב חדשני
### דגמי קונספט
* GMC דהנאלי XT

## קישורים חיצוניים

* 

## הערות שוליים

*
קטגוריה:יצרני רכב אמריקאיים
מעיל (בגד כהונה)

**מעיל** הוא אחד משמונת בגדי הכהונה שאותם לבש הכהן הגדול במשכן ובבית המקדש. הציוויים על עשיית המעיל ולבישתו מופיעים בתורה, בפרשת תצווה.

## צורת המעיל
תיאורו של המעיל בתורה מופיע בפרשת תצוה שב:

בצורת המעיל נחלקו המפרשים: יש אומרים שהוא הקיף את הגוף מסביב ורק לפניו היה פתוח ולא היו לו שרוולים, ויש אומרים שהיה בגד סגור (כמו הכתונת) עם שרוולים. אחרים סוברים שהיה חתיכת בד מלבנית שבאמצעה חור להכניס את הראש כך שהבד השתלשל מלפנים ומאחור עד לכף הרגל אך לא היה מחובר בצדדים.

המעיל היה עשוי כולו מבד ארוג צבוע בצבע תכלת. למעלה שפתו היה כפולה כדי שלא יקרע תוך כדי הוצאת או הכנסת ראש הכהן הגדול דרך החור.

בשולי המעיל היו פעמונים ורימונים, וכאשר הכהן הגדול היה נכנס למקדש לעבוד, נשמעו הפעמונים. המפרשים נחלקו בכוונת הפסוק: . יש מי שאומר שהכוונה שבין כל שני רימונים היה פעמון (רש"י ורמב"ם), ויש מי שאומר שבתוך כל רימון היה פעמון (רמב"ן). על פי הכתוב, מטרת פעמוני המעיל הייתה להודיע על בואו של הכהן הגדול למשכן על ידי צלצול הפעמונים שבתחתית המעיל.

## קישורים חיצוניים

* הרב יאיר וייץ, המעיל במקרא, באתר ישיבת הר ברכה
* הרב ירון בן דוד המעיל של הכהן הגדול באתר פורטל הדף היומי
* 
* פרשת תצווה ופעמון הזהב ממעיל הכהן הגדול
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מעילים
קטגוריה:פרשת תצוה
קטגוריה:זהב במקרא
קונג פו (חברת תקליטים)

**קונג פו רקורדס** (באנגלית: **Kung Fu Records**) היא חברת תקליטים עצמאית אמריקנית אשר נוסדה על ידי ג'ו אקסלנט ווורן פיטזגרלד, חברי להקת הוואנדלז. לקונג פו רקורדס מספר חברות בת, כולל "סרטי קונג פו".

## אמנים

## קישורים חיצוניים

* 

קטגוריה:פאנק (Punk)
קטגוריה:חברות תקליטים
מקוללה

250px|ממוזער|שמאל|מקוללה
**מקוללה** (בפורטוגזית: **Maculelê**), הוא ריקוד המשלב אמנות לחימה בו המשתתפים מנופפים במקלות עץ או חרבות ומכים אותם זה בזה. מקורו מאזור באהיה שבברזיל והוא פותח על ידי עבדים אפריקאים. האטימולוגיה של השם מצביעה על שורשים אפריקאים משולבים. *מקו* משפות היורובה ו*ללה* מערבית שדיברו עבדים שמקורן ממדינות מוסלמיות באפריקה.

## המקור
המקור של הריקוד/אמנות לחימה אינו ברור והדיון נסב סביב שלוש גרסאות. האחת טוענת כי המקוללה התפתח בשדות קנה הסוכר אשר רקדו על מנת להקל על סבלם מתנאי העבדות. הגרסה השנייה טוענת כי מקור המקוללה הוא בלחימה כאשר נלחמו העבדים באדוניהם. הגרסה השלישית טוענת למקור אמריקאי ילידי של הריקוד/אמנות לחימה והופך את המקוללה לאפרו-אינדיאני. שהמקוללה התפתח משבט הקוקומביס.

הרוקדים סביב מעגל הרודה באופן מסורתי לבושים בחצאיות קש או דשא מיובש, ואוחזים בידיהם שני מקלות מעץ הביריבה או חרבות פשוטות. לפעמים משלבים אל תוך הריקוד מאצ'טות ואפילו אש.

נוסף על כך יש

## מקצב
ריקוד המקוללה מורכב מקצב של ארבעה רבעים, כאשר בשלושה הראשונים הרוקד מבצע אחד מצעדי המקוללה או צעד מרשים משל עצמו, וברביעי שני הרוקדים מכים זה במקלות של זה (בשני המקלות או מקל יד ימין).
במקביל, שאר הרוקדים שרים ומכים במקלות שלהם כאשר השירה מונחת על ידי אדם אחד.

במקוללה רוקדים לצלילי תוף גדול אשר מכונה "אטאבקי".

## ראו גם
*קפואירה

## קישורים חיצוניים

* ההיסטוריה של המקוללה 

## הערות שוליים

קטגוריה:מחול
קטגוריה:באהיה: תרבות
קטגוריה:אמנויות לחימה
קטגוריה:קפוארה
10 (סרט)

"**10**" הוא סרט קומדיה, שיצא למסכים ב-1979 בכיכובם של הקומיקאי דאדלי מור, זוכת האוסקר ג'ולי אנדרוז, ובו דרק. ביים את הסרט בלייק אדוארדס הידוע מסרטים כמו "הפנתר הוורוד" ו"ארוחת בוקר בטיפאני".

## תקציר העלילה
ג'ורג' וובר (דאדלי מור) הוא מוזיקאי מצליח בגיל העמידה, שחגג זה עתה את יום הולדתו ה-42, שמפתח אובססיה לגבי ג'ני (בו דרק), אישה צעירה ומושכת שאותה הוא רואה כאישה המושלמת, אשר נעלמת מעיניו ברגע שהוא רואה אותה, וגורמת לו לצאת למסע חיפושים אחריה. שם הסרט נובע מסולם ההערכה שג'ורג' משתמש בו כדי לדרג את הנשים שהוא פוגש, מ-1 עד 10, כש-10 מציין את האישה המושלמת (אם כי למעשה, במהלך הסרט, כאשר ג'ורג' מתבקש לדרג את ג'ני, היא מדורגת דווקא כ-"11").

הסרט זכה להצלחה גדולה, כשהוא מסמן את כוכביו כסמלי סקס.

## שחקנים והפקה
* בלייק אדוארדס - במאי
* דאדלי מור - ג'ורג' וובר
* ג'ולי אנדרוז - סמנתה (סאם)
* בו דרק - ג'ני מילס
* בריאן דנהי - דונלד הברמן

## פרסים
הסרט היה מועמד לשני פרסי אוסקר ולחמישה פרסי גלובוס הזהב, בהם לסרט הטוב ביותר, לשחקן הטוב ביותר (דאדלי מור) ולשחקנית הטובה ביותר (ג'ולי אנדרוז).

## קישורים חיצוניים

קטגוריה:סרטי 1979
קטגוריה:סרטי קומדיה רומנטית אמריקאיים
קטגוריה:סרטי האחים וורנר
קטגוריה:סרטי ג'ולי אנדרוז
קטגוריה:ערכים שבהם תבנית בריטניקה אינה מתאימה
קטגוריה:סרטי משבר אמצע החיים
קטגוריה:סרטי בלייק אדוארדס
UPN

**UPN** (ראשי תיבות באנגלית: **United Paramount Network** – "רשת פרמאונט המאוחדת") הייתה רשת שידור אמריקנית שנוסדה בתאריך 16 בינואר 1995 והייתה בבעלות חברת CBS.

## אופי הערוץ
הרשת כיוונה לקהל צעיר, נוער ומבוגרים-צעירים, והתחרתה עם רשת קטנה נוספת, The WB.    

UPN נחשבה לקטנה יותר מ The WB וזכתה לרייטינג נמוך יותר. כ-80% מתכניה כוונו לקהל האפרו-אמריקני, ביניהן הסדרות כולם שונאים את כריס, מלקולם ואדי, אזור הדמדומים (בגרסה המחודשת המנחה היה אפרו-אמריקאי), מואישה, כולנו, חברות והטופ מודל הבאה, בהנחייתה של דוגמנית-העל השחורה טיירה בנקס. 

הסדרות היחידות שזכו לקהל רחב היו סדרת המדע הבדיוני מסע בין כוכבים: וויאג'ר, קומדיית המצבים חברות, דרמת הנעורים ורוניקה מארס ותוכנית הריאליטי הטופ מודל הבאה.

### מיזוג עם WB
ב-14 בינואר 2006 חברת CBS (בעלת UPN) וחברת האחים וורנר הודיעו על הקמת ערוץ חדש בשם The CW. ערוץ זה מציג מאז תוכניות וסדרות השייכות לשני הערוצים  The WB ו-UPN. 

הרשת הפסיקה את שידוריה ב-15 בספטמבר 2006, לקראת פתיחת רשת The CW. חלק מהתחנות המקומיות ששידרו את הערוץ עברו לשדר את הרשת החדשה MyNetworkTV.

## תוכניות ששודרו בערוץ
* שבעה ימים
* ורוניקה מארס
* כולם שונאים את כריס 
* הטופ מודל הבאה
* באפי ציידת הערפדים (עברה מ-The WB)
* מסע בין כוכבים: וויאג'ר
* מסע בין כוכבים: אנטרפרייז
* מואישה
* XFL
* דילברט
* WWE SmackDown
* אזור הדמדומים
* הסנטינל
* קווין היל

### סדרות שהמשיכו ב-[[The CW]]
* "הטופ מודל הבאה" (עד היום)
* "ורוניקה מארס" (עד 2007)
* "כולנו" (עד 2007)
* "חברות" (עד 2008)
* "כולם שונאים את כריס" (עד 2009)
* "WWE SmackDown" (עד 2008)

## ראו גם
* The CW
* The WB

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ערוצי טלוויזיה אמריקאיים
888

## אירועים
* פברואר – אודו מתמנה למלך בפרנקיה המערבית.

## נולדו

## נפטרו

## לוח שנה

## קישורים חיצוניים
שוואביה החדשה

**שוואביה החדשה** (גרמנית: **Neuschwabenland**) היא חלק מיבשת אנטארקטיקה בין 20° מזרח ל 10° מערב (חופפת חלק מהתביעה הנורווגית - "ארץ המלכה מוד") שנתבע בידי גרמניה הנאצית בין 19 בינואר 1939 ל-8 במאי 1945.

## המשלחות הראשונות
כמו מדינות אחרות, שלחה גרמניה כמה משלחות לאנטארקטיקה בסוף המאה התשע עשרה ובמאה העשרים המוקדמת, אשר רובן היו מדעיות. המשלחות בסוף המאה התשע עשרה היו אסטרונומיות, מטאורולוגיות והידרולוגיות שיעדיהן היו לאו דווקא אנטארקטיקה עצמה, אלא איי ג'ורג'יה הדרומית, איי קרגלן וארכיפלג קורזה שסביב אנטארקטיקה, ורובן שיתפו פעולה עם קבוצות ממדינות אחרות.

המשלחת הגרמנית הראשונה לאנטארקטיקה (1901–1903) הובלה בידי אריק פון דריגאלסקי, פרופסור לגאולוגיה ויוצא צבא גרמני, ובה היה השימוש הראשון בכדור פורח באנטארקטיקה. המשלחת אף גילתה ונתנה שם לארץ הקיסר וילהלם השני.

המשלחת השנייה לאנטארקטיקה (1911–1912) שהובלה בידי וילהלם פישר, נועדה לחצות את אנטארקטיקה על מנת לקבוע אם היא יבשת אחת או שמא מספר יבשות. ניסיון החצייה נכשל לפני שבכלל החל, אך בחסותו גילתה המשלחת את חוף לויטפולד ואת מדף הקרח פישר, והעניקה להם את שמותיהם.

## המשלחת להקמת שוואביה החדשה

## קישורים חיצוניים

קטגוריה:אנטארקטיקה: גאוגרפיה
קטגוריה:גרמניה באנטארקטיקה
קטגוריה:מדינות וטריטוריות שהוקמו ב-1939
קטגוריה:מדינות וטריטוריות שהתפרקו ב-1945
קטגוריה:גרמניה הנאצית: מחקר ופיתוח
ויקטור ויקטוריה

**ויקטור ויקטוריה** (באנגלית: **Victor Victoria**) הוא סרט קומדיה מצליח ועטור פרסים מבית היוצר של בלייק אדוארדס ובכיכובה של זוכת פרס אוסקר ג'ולי אנדרוז בתפקיד אישה המעמידה פנים שהיא גבר המשחק אישה.

## תקציר העלילה
ויקטוריה היא זמרת כושלת אנגליה בפריז של שנות השלושים, הסובלת מעוני ולא מצליחה למצוא עבודה. באחד הימים, פוגשת ויקטוריה במקרה את טודי, הומוסקסואל המשכנע אותה להופיע במועדני לילה בתור בחור שמתלבש כאישה.
כעת, הקריירה של ויקטוריה תלויה ביכולת המשחק שלה לשחק בחור שמשחק בחורה כשגנגסטר בשם קינג מרשנד (שמשוחק על ידי ג'יימס גארנר) מתאהב בה והעניינים מסתבכים.

הסרט היה מועמד לשבעה פרסי אוסקר, ביניהם השחקנית הראשית ג'ולי אנדרוז ושחקני המשנה רוברט פרסטון ולסלי אן וורן.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1982
קטגוריה:סרטי להט"ב אמריקאיים
קטגוריה:סרטי להט"ב מוזיקליים
קטגוריה:סרטי מטרו גולדווין מאייר
קטגוריה:סרטי קומדיה
קטגוריה:סרטים באנגלית
קטגוריה:זוכי אוסקר: הפסקול הטוב
קטגוריה:קרוס-דרסינג בקולנוע ובטלוויזיה
קטגוריה:סרטי ג'ולי אנדרוז
קטגוריה:סרטי ג'יימס גארנר
קטגוריה:התחזות מגדרית בקולנוע
קטגוריה:סרטי בלייק אדוארדס
רונלד מארי

**רונלד "פליפ" מָארִי** (באנגלית: **Ronald "Flip" Murray**; נולד ב-29 ביולי 1979 בפילדלפיה, פנסילבניה) הוא כדורסלן אמריקאי המשחק בעמדות הרכז והקלע בקבוצת אזובמאש מאריופול מהסופרליגה האוקראינית בכדורסל.

## קריירה
מארי נבחר בדראפט 2002 על ידי המילווקי באקס במקום ה-42 לאחר שיצא מאוניברסיטת שאו. בבאקס שיחק מארי ב-12 משחקים בהם קלע 1.9 נקודות בממוצע, לאחר משחקים אלה, עבר לקבוצת סיאטל סופרסוניקס שם רשם ממוצע של 2 נקודות ב-2 משחקים. מארי המשיך עוד 3 שנים בסיאטל סופרסוניקס בהן רשם ממוצע של 9.7 נקודות ב-179 משחקים.

בפברואר 2006 עבר מארי בטרייד לקליבלנד קאבלירס שם רשם ממוצע של 13.5 נקודות ב-28 משחקים בהם נועד להחליף את לארי יוז כאשר היה פצוע. לפני פתיחת עונת , חתם מארי בפיסטונס על חוזה של שנתיים בתמורה ל-3.6 מיליון דולר, מחיר שהרבה אנשים בליגה החשיבו כנמוך לשחקן ברמתו של מארי. ביום 22 בפברואר 2008, חתם מאריי בדטרויט פיסטונס. ב-1 במרץ, הוא הוחתם על ידי אינדיאנה פייסרס. הייתה ציפייה שלוס אנג'לס קליפרס יחתימו את מארי, אך הוא נבחר ללכת עם פייסרס במקום. ביום 13 באוגוסט 2008, מאריי חתם באטלנטה הוקס.

## קישורים חיצוניים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלני סיאטל סופרסוניקס
קטגוריה:כדורסלני אטלנטה הוקס
קטגוריה:כדורסלני קליבלנד קאבלירס
קטגוריה:כדורסלני דטרויט פיסטונס
קטגוריה:כדורסלני אינדיאנה פייסרס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוסטין טורוס
קטגוריה:בחירות דראפט של מילווקי באקס
קטגוריה:פנסילבניה: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1979
אנטוניו מקדייס

**אנטוניו קית'פלן מקדייס** (באנגלית: **Antonio Keithflen McDyess**; נולד ב-7 בספטמבר 1974 בקוויטמן, מיסיסיפי) הוא כדורסלן עבר אמריקאי ששיחק בעמדות הפאוור פורוורד והסנטר בליגת ה-NBA. גובהו של מקדייס 2.06 מטרים.

## ביוגרפיה

### קריירת משחק
מקדייס החל את קריירת הכדורסל שלו באוניברסיטת אלבמה ובשנת 1995 נבחר בדראפט במקום השני על ידי לוס אנג'לס קליפרס ונשלח בטרייד לדנוור נאגטס עוד לפני פתיחת העונה. יכולת הניתור וכוח ההטבעה של מקדייס אפשרו לו לרשום ממוצעים גבוהים של 17.9 נקודות ו-8.9 ריבאונדים למשחק ב-6 העונות הראשונות שלו ב-NBA. ב-1997, לפני שנתו השלישית בליגה, נשלח מקדייס בטרייד לפיניקס סאנס, שם רשם ממוצע של 15.1 נקודות ו-7.6 ריבאונדים למשחק. בעונה שלאחר מכן חזר מקדייס לדנוור נאגטס כשחתם בשורותיה על חוזה כשחקן חופשי. באולימפיאדת סידני בשנת 2000, היה מקדייס שותף לזכיית נבחרת ארצות הברית במדליית הזהב.

### הפציעה
בתחילת עונת 2001/02 סבל מקדייס מפציעה בברכו שדרשה ניתוח שבגללו אמור היה לסיים את העונה כבר בתחילתה. למרות הפציעה והניתוח, המשיך מקדייס לשחק, דבר שגרם לפציעה להתחדש מספר פעמים ומקדייס עבר ניתוחים נוספים בעונות הבאות. בינואר 2004 נשלח מקדייס בטרייד לניו יורק ניקס, בה שיחק במשך חצי עונה לפני שנשלח בחזרה לפיניקס.

### דטרויט פיסטונס
בקיץ 2004 הכריז מקדייס כי החלים וכי הוא כשיר למשחק, והוא הוחתם בגיל 30 בדטרויט פיסטונס, כגיבוי בעמדת הפאוור פורוורד לראשיד וולאס. הוא שיחק בעיקר מהספסל וסיפק מספרים צנועים יותר, כשעיקר תרומתו לקבוצה הייתה כשחקן שישי. בעונתו הראשונה בדטרויט רשם ממוצעים של 9.6 נקודות (ב-51.3% מהשדה, דורג 13 ב-NBA באותה עונה באחוזים מהשדה) ו-6.3 ריבאונדים ב-23 דקות משחק.
בעונת 2005/06, תחת אימונו של פליפ סונדרס, שיחק מקדייס רק 21 דקות למשחק, קלע 7.8 נקודות וליקט 5.3 ריבאונדים למשחק כשהוא קולע ב-50.9% מהשדה. בקיץ 2006, לאחר עזיבתו של בן וולאס, עלה מקדייס במשקל בעקבות עבודת משקולות רבה שעשה בקיץ, זאת כדי להתחזק ולהיות מסוגל לשחק יותר בעמדה 5 כמחליף לוולאס ולנאזר מוחמד. בתקופה זו התבסס משחק ההתקפה של מקדייס בעיקר על ג'אמפ-שוטים מחצי מרחק וזריקות בסיבוב, לעומת הכוח והאתלטיות שהפגין מתחת לסל שאפיינו את משחקו בעונותיו הראשונות.

### סן אנטוניו ספרס
מקדייס חתם בשנת 2009 בסן אנטוניו ספרס ושיחק בקבוצה במשך שנתיים עד קיץ 2011, בו הודיע על פרישה ממשחק.

## קישורים חיצוניים

## הערות שוליים

קטגוריה:אמריקאים ילידי מיסיסיפי
קטגוריה:כדורסלני נבחרת ארצות הברית
קטגוריה:כדורסלני דטרויט פיסטונס
קטגוריה:כדורסלני סן אנטוניו ספרס
קטגוריה:כדורסלני דנוור נאגטס
קטגוריה:כדורסלני פיניקס סאנס
קטגוריה:כדורסלני ניו יורק ניקס
קטגוריה:כדורסלני אוניברסיטת אלבמה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים באולימפיאדת סידני (2000)
קטגוריה:אלופים אולימפיים אמריקאים: כדורסל
קטגוריה:בחירות דראפט של לוס אנג'לס קליפרס
קטגוריה:מיסיסיפי: כדורסלנים
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1974
לינדסי האנטר

**לינדסי בנסון האנטר הבן** (באנגלית: **.Lindsey Benson Hunter, Jr**; נולד ב-3 בדצמבר 1970 ביוטיקה שבמיסיסיפי) הוא כדורסלן עבר אמריקאי ששיחק בעמדת הרכז בליגת ה-NBA.
## קריירה
רוב קריירת הכדורסל של האנטר עברה בדטרויט פיסטונס: משנת 1993 עד שנת 2000 ושוב משנת 2003 עד 2008.
בפברואר 2004 נשלח האנטר בטרייד משולש לבוסטון סלטיקס יחד עם צ'אקי אטקינס בתמורה למייק ג'יימס (דטרויט קיבלו בנוסף את ראשיד וולאס מאטלנטה הוקס) אך למעשה לא שיחק בסלטיקס אף לא משחק אחד, הוא מיד שוחרר מהקבוצה וחתם על חוזה לאחר 10 ימים בדטרויט ממנה נשלח בטרייד.
בנוסף שיחק האנטר גם במילווקי באקס, בלוס אנג'לס לייקרס ובטורונטו ראפטורס והשתתף באליפות של הלייקרס בשנת  ובאליפות של דטרויט ב- בה לקח חלק חשוב בשמירה מהספסל על קובי בראיינט, איתו לקח אליפות שנתיים קודם לכן.

במהלך הקריירה שלו, נודע האנטר בהתקפה בעיקר בשל אחוזי השלשות הטובים שלו כשהוביל את ה-NBA מספר פעמים במהלך הקריירה שלו במספר השלשות בעונה.
מלבד קליעות השלוש נודע האנטר בהגנה האינטנסיבית שלו באחד-על-אחד, בעיקר בשל יכולת החטיפה שלו.

בתום עונת , שקל האנטר פרישה בגיל 36, אך לבסוף החליט לחתום בפיסטונס על חוזה לשנתיים נוספות עם אפשרות להיכנס להנהלה או לצוות האימון של הקבוצה, דבר שרבים רואים כחיובי בגלל מחשבתו ההגנתית וסגנון האסכולה הישנה ("אולד סקול") שלו.

ב-5 במרץ 2010, יומיים לאחר שנחתך מסגל שיקגו בולס, הוא מונה על ידי הקבוצה לעוזר מאמן אישי של שחקני הקבוצה, ובכך למעשה פרש ממשחק פעיל.

## קישורים חיצוניים

קטגוריה:אמריקאים ילידי מיסיסיפי
קטגוריה:כדורסלני דטרויט פיסטונס
קטגוריה:כדורסלני מילווקי באקס
קטגוריה:כדורסלני טורונטו ראפטורס
קטגוריה:כדורסלני לוס אנג'לס לייקרס
קטגוריה:מאמני כדורסל אמריקאים
קטגוריה:מאמני פיניקס סאנס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של דטרויט פיסטונס
קטגוריה:מיסיסיפי: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת המדינה של ג'קסון
קטגוריה:אמריקאים שנולדו ב-1970
אירידיום תקשורת

**אירידיום תקשורת** (באנגלית:**Iridium Communications**) היא חברה בתחום הטלפוניה המאפשרת תקשורת בין כל שתי נקודות על פני כדור הארץ, באמצעות מערך לוויינים. את המיזם הקימה באמצע שנות ה-90 חברת מוטורולה, בהשקעה של 5.5 מיליארד דולר. אירידיום אמורה הייתה להיות המיזם הראשון שיספק תקשורת לוויינית באופן מסחרי. לצורך מימוש המיזם יוצרו 66 לוויינים ששוגרו לחלל בשנים 1997 ו-1998, ואמורים היו לכסות כל נקודה על פני כדור הארץ. התכנון המקורי התבסס על 77 לוויינים ולכן נקרא המיזם אירידיום, כמספרו האטומי של היסוד הנקרא כך, אך מאוחר יותר הוקטן מספר הלוויינים ל-66 כדי להוריד את עלות המערכת.

אירידיום נכשלה מסחרית בגלל עלות גבוהה מאוד למשתמש הקצה ומכשירי טלפון מסורבלים בהשוואה לטלפונים סלולריים. למרות שמוטורולה עמדה בהצלחה באתגר הטכני שבהפעלת מערך הלוויינים וביכולת לאפשר תקשורת לוויינית לכל נקודה, לא הצליחה החברה למכור את השירותים במחיר סביר לצרכן משום שנדרשה לעמוד בעלויות המימון הגבוהות של הקמת הפרויקט. לעומת זאת, חברות הסלולר הצליחו לייצר טכנולוגיות המאפשרות התקשרות במחירים נמוכים הרבה יותר על פני חלק ניכר מכדור הארץ (באמצעות הסכמי נדידה בין חברות שונות). לבסוף, לאחר פחות משנה של פעילות, החברה קרסה כי ההכנסות לא כיסו את עלויות התפעול.

ב-2001 רכשה קבוצת משקיעים בראשות חברת "בואינג" את החברה והיא מספקת שירותי טלפוניה בעיקר לצבאות שונים, ובהם צבא ארצות הברית.
ממוזער|211x211px|טלפון לוויני של אירידיום
ב-10 בפברואר 2009 התנגש במקרה אחד מלווייני אירידיום בלוויין תקשורת רוסי, בגובה של כ-800 ק"מ מעל סיביר. הייתה זו ההתנגשות הראשונה בין שני לוויינים שהיו שלמים לפני ההתנגשות, אירוע שההסתברות להתרחשותו היא נמוכה ביותר. שני הלוויינים הושמדו לחלוטין.

בגלל מבנה וחומר האנטנות של הלוויינים מהדור הראשון, לעיתים בשמי הלילה היה ניתן להבחין ב חזק הנובע מהחזרה של קרני השמש. ההבזק יכול להגיע לבהירות נראית של 8.0-, בהיר פי 20 ויותר מבהירותו המקסימלית של כוכב הלכת נוגה. לווייני הדור החדש בנויים באופן שונה, שאינו מחזיר את קרני השמש, ולכן תדירות ההבזקים תפחת עד שתעלם לחלוטין, עם השבתת מערך הלוויינים מהדור הראשון.
 
בשנת 2017 החל שיגור של לוויינים מהדור השני שכולל 75 לוויינים. כל השיגורים בוצעו מבסיס חיל האוויר ונדנברג בעזרת משגר פלקון 9. השגורים הסתיימו בשנת 2019. הלוויינים נבנו על ידי Thales Alenia Space וצפויים לפעול במשך 15 שנים.

ממוזער|הבזק מהחזרה של קרני השמש
ממוזער|לווין אירידיום. ניתן לראות את שטח האנטנות הגדול עשויות המתכת, מכך נובע ההבזק המאוד בהיר

## קישורים חיצוניים

* 

* האתר לחיזוי הבזקי אירידיום
* רשימת שיגורים

## הערות שוליים

קטגוריה:טלפוניה
קטגוריה:לוויינים אמריקאיים
קטגוריה:חברות תקשורת לווינית
קטגוריה:מערכי לוויינים
קטגוריה:חברות הנסחרות בנאסד"ק
קטגוריה:מוטורולה
ליגת העל הצפון אירית

200px|ממוזער|סמל הנהלת הליגות הצפון איריות
**NIFL פרמיירשיפ** היא ליגת הכדורגל הבכירה בצפון אירלנד. אין לבלבל בינה לבין "ליגת הכדורגל של אירלנד" בה משחקות קבוצות הרפובליקה של אירלנד. ליגת הכדורגל של צפון אירלנד היא הליגה השנייה בגילה בעולם כולו והוקמה שבוע אחד לפני ליגת הכדורגל הסקוטית. הליגה העתיקה בעולם היא הליגה הראשונה של הפוטבול ליג (כיום הפרמייר ליג) שהוקמה שנה לפני ליגת הכדורגל של צפון אירלנד.

## היסטוריה
הליגה הוקמה בשנת 1890 כליגה כלל-אירית לקבוצות מכל האי אירלנד, אירלנד וצפון אירלנד שכן אז אירלנד הייתה חלק מבריטניה אך בפועל רוב הקבוצות בליגה היו מצפון אירלנד. הליגה הפכה רשמית לליגת הכדורגל של צפון אירלנד בלבד בשנת 1921 לאחר עצמאותה של אירלנד וכן ההפרדה בהתאחדויות הכדורגל (הוקמה התאחדות הכדורגל של אירלנד) תחילה כמדינת אירלנד החופשית ומאוחר יותר כרפובליקה של אירלנד.

העונה הראשונה של הליגה נעצרה כתוצאה מלחץ התקשורת שכן שבע מתוך שמונה הקבוצות בליגה היו מהעיר בלפסט וכך הכדורגל האירי כולו נשלט בעיקרו בבלפסט. בשנת 1892 דרי אולימפיק הפכה לקבוצה השנייה בליגה שאינה מבלפסט אך היא נשרה לאחר עונה אחת. בשנת 1900 דרי סלטיק הצטרפה לליגה ושנה לאחר מכן הצטרפה הקבוצה הבאה מדרי, סנט קולומבוס קורט. סנט קולומבוס קורט החזיקה בליגה רק עונה אחת לפני שנשרה לליגה השנייה ובמקומה עלתה הקבוצה הראשונה מדבלין בליגה, בוהמיאנס בשנת 1903. קבוצה נוספת מדבלין העפילה לליגה הבכירה בעונת 1904, שלבורן. בעונת 1911 גלנאבון מהעיר לורגן העפילה לליגה הבכירה במקומה של בוהמיאנס שהחליטה לפרוש מהליגה האירית אך צורפה חזרה בעונת 1912. בעונת 1912 היו בליגה שלושה מועדונים מדבלין לאחר שטריטונוויל צורפה אך כמו "סנט קולומוס קורט" ו "דרי אולימפיק", החזיקה מעמד רק עונה אחת. דרי סלטיק נשרה מהליגה בעונת 1913 וכך, כאשר הליגה פוצלה בשנת 1921 גלנאבון הייתה הקבוצה היחידה בליגה מחוץ לבלפסט. במהלך שנות ה-20, עם הרחבת הליגה, הליגה חולקה יותר באופן שווה לפי אזורים גאוגרפיים בצפון אירלנד אך למרות זאת, רק בעונת 1952 קבוצה מחוץ לבלפסט (גלנאבון) הוכתרה כאלופת הליגה.

בשנת 2003 עברה השליטה על הליגה הבכירה של צפון אירלנד לידי התאחדות הכדורגל של צפון אירלנד, מספר הקבוצות הוגדל ל-16 כאשר בשתי הליגות הנמוכות יותר ישנן רק 12 קבוצות.

## הקבוצות לעונת 2025/2026
12 הקבוצות הבאות מתחרות בליגת העל הצפון אירית בעונת 2025/2026:

## אלופות הליגה לפי עונות
* קבוצה המסומנת ב**כתב מודגש** זכתה בגביע האירי באותה העונה והשלימה דאבל מקומי.
* קבוצה המסומנת ב***כתב מודגש נטוי*** זכתה בגביע האירי ובתואר מקומי נוסף באותה העונה והשלימה טרבל מקומי.

## אליפויות לפי קבוצות

## קישורים חיצוניים
* 

* האתר הרשמי של הליגה הצפון אירית

## הערות שוליים

קטגוריה:צפון אירלנד: כדורגל
צפון אירלנד
קטגוריה:הממלכה המאוחדת: תחרויות כדורגל
Quakenet

**Quakenet** היא רשת ה-IRC המיועדת עבור שחקני משחק המחשב Quake בגרסת הרשת שלו, QuakeWorld, המיועדת למשחק מרובה משתתפים דרך האינטרנט. הרשת נוסדה בשנת 1997 על ידי גארפילד (הנריק רסמוסן, דנמרק) ואוֹלִי (אולי גוסטפסון, שוודיה). היא נחשבת לגדולה בעולם ורושמת ממוצע משתמשים בן 200,000 איש ליום ויותר מ-180,000 חדרי שיחה הנפתחים בה. ל-QuakeNet ממוצע שיא של כ-72,000 משתמשים ו-42,000 ערוצים. בשיאה, ב-8 בפברואר 2005, השיגה הרשת 243,394 חיבורים בו-זמניים.

## צ'אט אינטרנטי
ל-QuakeNet יש לקוח צ'אט אינטרנטי המאפשר למשתמשים להתחבר לרשת ללא שימוש בלקוח IRC ייעודי. תוכנת הלקוח, הנקראת qwebirc נוצרה על ידי צוות הפיתוח של QuakeNet. היא מוטמעת לעיתים קרובות באתרים אחרים ומשמשת גם ברשתות IRC אחרות.

## קישורים חיצוניים

* 

## הערות שוליים

קטגוריה:תקשורת מחשבים
קטגוריה:תרבות משחקי הווידאו